
Dugsigeennu wuxuu ardayda ka ilaaliyaa dhibaataynta, cabsi-gelinta, iyo handadaadda (HIB)
Waxaan ku dadaalnaa inaan dugsigeenna ka dhigno meel ammaan ah oo loo wada dhan yahay, halkaas oo dhammaan ardayda looga ilaaliyo dhibaataynta, cabsi-gelinta, iyo handadaadda (Harassment, Intimidation, and Bullying, HIB), oo ay ku jiraan fasalka dhexdiisa, baska dugsiga, ciyaaraha dugsiga, iyo marka lagu jiro hawlaha kale ee dugsiga. Qaybtani waxay sharraxaysaa waxa ay yihiin dhibaataynta, cabsi-gelinta, iyo handadaaddu (HIB), waxa la sameeyo marka aad aragto ama aad la kulanto, iyo sida dugsigeennu uga jawaab celiyo.

Waa maxay HIB?
Sharciga gobolka Xeerka Dib loo muraajiceeyay ee Washington, (Revised Code of Washington, RCW) 28A.600.477(5)(b)(i)) wuxuu ku qeexayaa dhibaataynta, cabsi-gelinta, iyo handadaadda (HIB) inay yihiin “fal kasta oo ula kac ah oo elektaroonig ah, qoraal ah, hadal ah, ama jidheed, oo ay ku jiraan, balse aan ku koobnayn, fal lagu caddeeyey inuu ku salaysan yahay sifo kasta oo ku xusan RCW 28A.640.010 iyo 28A.642.010 (takoorida ku salaysan xaalad la ilaaliyo) ama sifooyin kale ee lagu garto qofka, marka falkaas ula kaca ah ee elektarooniga ah, qoraalka ah, hadalka ah, ama jidheed uu:
(A) Jir ahaan u waxyeeleeya ardayga ama waxyeeleeya hantida ardayga;
(B) saamayn faragelin wayn ah ku leh waxbarashada ardayga;
(C) Aad u daran, joogto ah, ama baahsan oo ay abuurto cabsigelin ama hanjabaad deegaan waxbarasho; ama
(D) ay leedahay saamayn ay si wayn u carqaladaynayso hawlaha dugsiga”

Dhibaataynta, cabsi-gelinta, iyo handadaadda (HIB) badanaa waxay la xiriirtaa hal arday oo awood badan leh, ama u muuqdo inuu leeyahay awood ka badan arday kale. Inkistoo dhibaataynta, cabsi-gelinta, iyo handadaadda (HIB) badanaa ay u muuqato habdhaqan soo noqnoqda, waa muhiim in hal dhacdo oo culus si dhab ah loo qaato. Badanaa waxay dhacdaa in ka badan hal mar ama waxaa jirta suurtagalnimo weyn oo ah inay mar kale dhacdo. Dhibaataynta, cabsi-gelinta, iyo handadaadda (HIB) waxay ka soo horjeedaan sharciga dugsiyadeenna.

Siyaasadda dhibaataynta, cabsi-gelinta, iyo handadaadda (HIB) waxay khusaysaa oo keliya falalka ka dhex dhaca ardayda. Ma khusayso dhibaataynta, cabsi-gelinta, ama handadaadda loo geysto shaqaale, mutadawac, waalid/mas'uul sharci ah, ama xubin bulshada ka tirsan. 

Sideen ugu gudbin karaa warbixin ku saabsan dhibaataynta, cabsi-gelinta, iyo handadaadda (HIB)?
La hadal xubin kasta oo ka tirsan shaqaalaha dugsiga, ka bilaw qofka aad ugu qanacsan tahay, sida macallin, la-taliye, tababare, ama xubin kale oo ka tirsan shaqaalaha dugsiga. Waxaad ku soo gudbin kartaa warbixinta HIB adigoo shaqaalaha dugsiga ugu sheegayo si toos ah ama qoraal ahaan (warbixinada qoraalka ah waxaa lagu qori karaa luqaddaada hooyo; fadlan dugsigaaga ama degmadaada ka codso taageero dhinaca turjumaadda ah). Waxaad warbixintaada u gudbin kartaa si qarsoodi ah adigoon magacaaga sheegin ama si asturnaantaada loo ilaaliyo (adigoo codsanaya in magacaaga aan lala wadaagin ardayda kale ama waalidiinta/daryeel-bixiyeyaasha arrinta la xiriirta). Ma jiro arday lagu qaadi doono tallaabo anshaxeed iyadoo lagu salaynayo oo keliya warbixin qarsoodi ah ama warbixin aan magaca qofka lagu sheegin.
Haddii xubin ka tirsan shaqaalaha dugsigu ogaado, arko, ama maqlo inay dhacayaan falal HIB ah, waa inay si degdeg ah tallaabo u qaadaan sida ay ku joojin lahayeen habdhaqanka oo ay ka hortaggaan ama ayaga inay mar kale dhacaan. Degmadeennu sidoo kale waxay leedahay Sarkaalka U Hoggaansanaanta HIB (Magaca Sarkaalka HIB ee Degmada iyo Macluumaadka Lagula Xidhiidho) kaas oo ka caawiya ka hortagga iyo wax ka qabashada HIB.

Maxaa dhacaya kadib marka aan sameeyo wargalin ku saabsan HIB?
Markaad aad soo gudbiso warbixin ku saabsan HIB, shaqaalaha dugsigu waa inay si degdeg ah u qaadaan tallaabo si ay u joojiyaan habdhaqankaas ugana hortagaan inuu mar kale dhaco. Haddii adiga iyo dugsigu isku raacdaan in dhibaatada la xalliyey, markaas looma baahnaan karo tallaabooyin dheeraad ah. Balse, haddii aad dareento in adiga ama qof aad taqaan oo uu la kulmayo HIB aan weli la xallin, aad u daran, ama si joogto ah u dhaca, waa inaad codsataa baaritaan rasmi ah oo HIB ah adigoo buuxinaya Foomka Warbixinta Dhacdada [link].

Dugsigu waa inuu sidoo kale hubiyaa in ardayda soo gudbisa warbixinnada HIB aan loola dhaqmin si xun sababta oo ah inay arrinta ka hadleen. Tan waxaa loo yaqaan aargoosi, waana arrin aan la oggolayn.

Waa maxay habka baaritaanka?
Baaritaanka HIB wuxuu bilaabmaa haddii aad soo gudbiso Foomka Warbixinta Dhacdada HIB [link], isla markaana dhacdadu ay waafaqeyso qeexitaanka HIB ee loo geystay arday. Markaad gudbiso Foomka Warbixinta Dhacdada, Sarkaalka U Hoggaansanaanta HIB ama xubin ka tirsan shaqaalaha oo hoggaaminaya baaraha waa inay ogeysiiyaan qoysaska ardayda ay arrintu khusayso in cabashadu la helay. Waa inay hubiyaan in baaritaan degdeg ah oo dhammaystiran la sameeyo. Baaritaanku badanaa wuxuu ku dhammaadaa shan maalmood gudahood oo dugsi la dhiganaayo. Haddii uu qaato waqti ka dheer, dugsigu wuxuu ku siin doonaa warbixinno joogto ah, badanaa hal mar toddobaadkii, ilaa baaritaanku ka dhammaado.

Marka baaritaanku uu dhammaado, Sarkaalka U Hoggaansanaanta HIB ama xubin ka tirsan shaqaalaha uu hoggaaminaya baaraha waa inay kula wadaagaan natiijooyinka laba maalmood gudahood oo dugsi la dhiganaayo. 

Jawaabtan waa inay ku jirtaa: 
· Soo koobidda waxa uu baaritaanka laga helay
· Go'aan ku saabsan in HIB la xaqiijiyey iyoin kale (la helay ayadoo dhacday)
· Tallaabo kasta oo ay dugsigu qaadi doono si uu wax uga qabto dhibaatada 
· Macluumaad qeexan oo ku saabsan sida aad racfaan uga qaadan karto go'aanka 

Haddii la xaqiijiyo in HIB uu dhacay, dugsigu wuxuu qaadi doonaa tallaabooyin.

Maxay yihiin talaabooyinka xiga haddii aanan ku khilaafsanahay natiijada?
Ardayga loogu talaglay ee la magacaabay “ardayga la bartilmaameedsaday - targeted student” ee cabashada ku qoran:
Haddii aadan ku raacsanayn go'aanka degmada dugsiga, waxaad codsan kartaa racfaan. Si aad racfaan u qaadato, waa inaad gudbisaa codsi qoraal ah oo aad ku weydiisanayso kormeeraha guud (ama qofka ay u xil saareen) inuu dib u eego baaritaanka. Waxay kuu soo diri doonaan go'aan qoraal ah.

Ardayga loogu talagalay ee la magacaabay “gardarro geystaha - aggressor” ee cabashada ku qoran:
Ardayga lagu helo inuu yahay “gardarro geystaha” ee cabashada HIB looma siinayo xaq uu kaga racfaan qaato go'aanka baaritaanka laftiisa. Hase yeeshee, waxay, ka qaadan karaan racfaan tallaabo kasta oo sixitaan ah (cawaaqibta ka dhalata) oo katimaada natiijooyinka baaritaanka HIB-ka. 

Macluumaad noocee ah ayaan ka heli karaa ardayda kale?
Shuruucda ilaalinta xogta gaarka ah ee ardayda ayaa xaddidaya macluumaadka uu dugsigu kuu sheegi karo ee ku saabsan tallaabo kasta oo wax-ka-qabasho ama anshax ah oo lagu qaaday arday kale. Waxaa lagu sheegi doonaa in la ogaaday in HIB uu dhacay iyo in tallaabooyin laga qaaday, xitaa haddii aan la wadaagi karin faahfaahinta tallaabooyinkaasi, maadaama ay saameynayaan dhammaan ardayda arrintu khusayso. 

Wixii macluumaad dheeraad ah oo ku saabsan habka cabashada HIB, oo ay kamid yihiin wakhtiyada muhiimka ah, fadlan eeg websaytka HIB ee degmada ama xeerka HIB ee degmada [3207] iyo Habraaca [3207P].

Sideen uga gudbin karaa cabasho HIB ah oo kusaabsan xubin ka tirsan shaqaalaha dugsiga?
Hanaankani waxaa loogu talagalay walaacyada la xiriira arday dhibaataynaya, cabsi gelinaya, ama handadaya arday kale. Haddii walaacaagu ku saabsan yahay habdhaqanka xubin shaqaale dugsi ah, weydii dugsigaaga si aad u hesho macluumaad ku saabsan sida loo soo gudbiyo warbixin.
Dugsigayagu wuxuu ka soo horjeedaa takoorka
Takooriddu waxay dhici kartaa marka qof loola dhaqmo si ka duwan ama si aan caddaalad ahayn sabab la xiriirta xaalad la ilaaliyo, oo ay ku jiraan jinsiyaddooda, qowmiyaddooda, midabka maqaarkooda, waddanka ay ka soo jeedaan, xaaladdooda socdaalka ama jinsiyadda, jinsigiisa, aqoonsiga jinsiga, muujinta jinsiga, jihada galmada, hoy la’aanta, diinta, caqiidada, naafanimada, kala-duwanaanshaha neerfaha (neurodivergence), isticmaalka xayawaanka adeegga, ama xaaladda halyeeynimo ama ciidan. 

Waa maxay dhibaataynta jir ahaaneed ee takoorka?
Dhibaataynta ku salaysan takooriddu waxay ka koobnaan kartaa kaftan dhaawac leh iyo naa-neesyo; qoraallo muuqaal ah ama qoraal ah; ama habdhaqan kale oo hanjabaad leh, waxyeello keena, ama bahdilaya qofka. Waxay dhacdaa marka habdhaqanku ku salaysan yahay xaaladda la ilaaliyo ee ardayga oo ay noqoto mid aad u daran oo abuureysa jawi colaadeed. Jawi colaadeed wuxuu abuurmaa marka habdhaqanku noqdo mid aad u daran, baahsan, ama joogto ah, taas oo xaddidaysa awoodda ardayga inuu ka qaybqaato ama ka faa’iidaysto adeegyada, hawlaha, ama fursadaha dugsiga.

Si aad dib ugu eegto Xeerka Takoor la'aanta ee degmada [insert #] iyo Habraaca [insert #], booqo [insert website].

Waa maxay dhibaataynta galmo?
Dhibaataynta galmada waa habdhaqan ama isgaarsiin aan la rabin oo leh dabeecad galmo, taas oo si weyn u faragelisa waxqabadka waxbarasho ee ardayga ama abuureysa jawi cabsi-gelin leh ama colaadeed. Dhibaataynta galmada waxay sidoo kale dhici kartaa marka ardayga loo horseedo inuu rumaysto in uu khasab ku yahay inuu aqbalo habdhaqan ama isgaarsiin galmo oo aan la rabin si uu u helo wax beddelkeeda, sida darajo ka wanaagsan ama boos uu kaga mid noqdo koox isboorti.

Tusaalooyinka dhibaataynta galmada waxaa ka mid ah: 
· Cadaadis lagu saaro qof iin uu u sameeyo falal ama adeegyo galmo.
· Taabasho galmo oo aan la rabin.
· Farriimo qoraal ah, muuqaal ah, ama elektaroonig ah kuwaas oo dabiici ahaan galmo leh.
· La wadaagista farriimo, iimayllo, ama sawirro si cad u muujinaysa galmo.
· Sameynta kaftamo galmo la xiriira, faafinta warar xan ah oo galmo ku saabsan, ama samaynta falcelino maldahan oo galmo ah. 
· Rabshad jireed, oo ay ku jiraan kufsi iyo faraxumayn galmo.

Dugsigeennu ma kala sooco jinsiga. Waxaan mamnuucnaa takooridda ku salaysan jinsiga dhammaan barnaamijyada waxbarashada, hawlaha, iyo shaqada, sida uu dhigayo Title IX iyo sharciga gobolka.

Si aad dib ugu eegto Xeerka Dhibaataynta Galmo ee degmada [insert #] iyo habraaca [insert #], booqo [insert website].

Maxay tahay in dugsigaygu ay ka sameeyaan takoorka iyo dhibaataynta galmo?
Marka dugsigu ogaado dhibaatayn suurtagal ah oo ku salaysan takoorida ama dhibaatayn galmo waa in baaritaan lagu sameeyaa oo la qaadaa tallaabooyin lagu joojinayo Habshaqanka aan la rabin. Dugsigu waa inuu wax ka qabtaa saameyn kasta oo ka dhalatay dhibaataynta ee ku dhacda ardayga gudaha dugsiga, oo ay ku jirto baabi’inta jawiga colaadeed, iyo ka hortagida in dhibaatadu mar kale dhacdo.

Maxaan samayn karaa hadii aan ka walaacsanahay takoorka ama dhibaatayn?
La hadal Iskuduwaha ama u gudbi cabasho qoraal ah. Waxaad la xiriiri kartaa shaqaalaha degmada dugsiga ee hoos ku xusan si aad u soo sheegto walaacyadaada, u weydiiso su’aalo, ama aad wax badan uga ogaato sida loo xallin karo walaacyadaada. Haddii Ingiriisigu aanu kuu ahayn luqaddaada koowaad, waxaad codsan kartaa turjubaan ama waxaad cabashada ku diyaarin kartaa luqaddaada hooyo. Haddii aad leedahay naafonimo oo aad u baahan tahay taageerooyin ama habayn gaar ah si aad cabasho u gudbiso, u sheeg dugsiga baahiyahaaga la xiriira naafonimada.

Walaaca ku saabsan takoorka: 
Isku-duwaha Xuquuqda Madaniga ah: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Walaaca ku saabsan takoorka jinsiga, oo ay kamid tahay dhibaataynta galm: 
Iskuduwaha Title IX: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Walaaca ku saabsan takoorka iinta: 
Isku-duwaha Qeybta 504: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Walaaca ku saabsan takoorka ku salaysan aqoonsiga jinsiga: 
Isku-duwaha Dugsiyada Jinsi ahaan Loo Dhan Yahay: MAGACA, JAGADA, XIRIIRKA (Cinwaanka Deegaanka, iimaylka, Taleefanka)

Si aad u gudbiso cabasho qoraal ah, sharax habdhaqanka ama dhacdada aad aaminsan tahay inay noqon karto takoorid. U dir adigoo adeegsanaya boosto, fakis, iimayl, ama adigoo gacanta ugu geynaya maamulaha dugsiga, kormeeraha guud ee degmada, ama isku-duwaha xuquuqda madaniga ah. Gudbi cabashada sida ugu dhakhsaha badan ee suurtogalka ah si degmada dugsigu ay si degdeg ah baaritaan ugu samayso. Waa inaad soo gudbisaa cabashadaada muddo hal sano gudahood ah laga bilaabo marka habdhaqanka ama dhacdadu dhacday. 
[bookmark: _Hlk60916593]
Maxaa dhacaya kadib marka aan xareeyo cabashada takoorka?
Iskuduwaha Xuquuqda Madaniga ah ayaa ku siin doona nuqulka nidaamka cabashada takoorka ee dugsiga degmada. Isku-duwaha Xuquuqda Madaniga ah wuxuu hubin doonaa in cabashadaada si degdeg ah oo dhammaystiran loo baaro. Baaritaanka waxaa lagu dhammaystiri doonaa 30 maalmood oo taariikheed gudahood, ilaa aad ku heshiisiin waqti kale oo ka duwan. Haddii xaaladaha gaarka ah ay u baahan yihiin waqti dheeraad ah, Isku-duwaha Xuquuqda Madaniga ah ayaa kuugu soo sheegi doonaa qoraal ahaan, wuxuuna kuu sheegi doonaa taariikhda la filayo in jawaabta lagu soo diro.

Marka baaritaanku dhamaado, kormeeraha guud ee degmada ama xubin ka tirsan shaqaalaha baaritaanka ayaa kuu soo diri doona jawaab qoraal ah. Jawaabtu waxay ka koobnaan doontaa: 
· Soo koobid ku saabsan natiijooyinka baaritaanka. 
· Go'aaminta haddii dugsigu degmada ku guuldareystay inay u hogaansanto sharciyada xuquuqda madaniga ah. 
· Tallaabo kasta oo sixitaan ah ama xalal loo baahan yahay ah. 
· Macluumaad ku saabsan sida looga qaadan karo racfaan go’aanka.

Maxay yihiin talaabooyinka xiga haddii aanan ku khilaafsanahay natiijada?
Haddii aadan ku raacsanayn go’aanka ku saabsan cabashadaada waxaad racfaan ka qaadan kartaa go’aanka adigoo u gudbinaya [qofka ama hay’adda go’aanka racfaanka qaadanaysa ee lagu qeexay siyaasadda guddiga (tusaale ahaan, Guddiga Dugsiga)]. Markaas kadibna waxaad cabasho u gudbin kartaa Xafiiska Kormeeraha Guud ee Waxbarashada Dadweynaha (Office of Superintendent of Public Instruction, OSPI).. Si aad u heshomacluumaad dheeraad ah oo ku saabsan habkan, oo ay ku jiraan waqtiyada kama dambaysta ah ee muhiimka ah, eeghanaanka Ka-hortagga Takoorka ee dugsiga degmada (3210P) iyo Habraaca Xadgudubka Galmada (3205P). 

Waxaan horey u gudbiyay cabasho HIB - muxuu dugsigeygu qaban doonaa?
[bookmark: _Int_1z2i4DhW]Dhibaataynta, cabsi-gelinta, ama cagajuglaynta (HIB) waxay noqon kartaa takoorid haddii ay ku salaysan tahay xaalad la ilaaliyo. Haddii aad u gudbiso dugsigaaga warbixin qoraal ah oo ku saabsan HIB taas oo ku lug leh takoorka ama dhibaataynta galmo, dugsigaagu wuxuu ogeysiin doonaa Iskuduwaha Xuquuqda Madaniga ah. Degmada dugsigu waxay cabashada ku baari doontaa iyadoo adeegsanaysa Habraaca Ka-hortagga Takoorka (3210P) iyo Habraaca HIB (3207P)si ay si buuxda wax ooga qabato walaacyadaada.
Dugsigeenu waa mid Jinsiga u Dhan yahay
Gudaha Washington, dhamaan ardayda waxay xaq u leeyihiin in loola dhaqmo si waafaqsan aqoonsigooda jinsiga ee dugsiga. Dugsigayagu wuxuu:
· Ardayda ugu yeer magaca iyo magac-u-yaallada ay codsadeen, iyada oo aan loo eegin haddii ay si sharci ah u beddeleen magacooda iyo in kale.
· Cusboonaysii naqshadeynta jinsiga ee ardayda si ay si sax ah ugu muuqato diiwaannada dugsiga.
· Sii ardayda fursad ay ku isticmaalaan musqulaha iyo qolalka labbiska ee waafaqsan aqoonsigooda jinsiyeed.
· Hubi in ardaydu ay ka qaybqaadan karaan ciyaaraha, fasallada waxbarashada jirdhiska, safarrada waxbarashada, iyo safarrada habeen-joogga ah si waafaqsan aqoonsigooda jinsiyeed. 
· Ka dhig macluumadka caafimaadka iyo waxbarashada ee ardayda, mid gaar ah oo asturnaan leh.
· U oggolow ardayda inay xirtaan dhar ka tarjumaya aqoonsigooda jinsiyeed, isla markaana dhaqan geli xeerarka labbiska adigoo tixgelinayn jinsiga ardayga ama jinsiga loo malaynayo inuu leeyahay.
· Abuur jawi loo dhan yahay oo xushmad leh, isla markaana ka ilaali ardayda jeesjeeska, cagajuglaynta, ama dhibaataynta ku salaysan jinsigooda ama aqoonsigooda jinsiyeed.

Si aad dib ugu eegto Xeerka U Dhanaanshaha Jinsi ahaaneed ee dugsiyada [insert #] iyo habraaca [insert #], booqo [insert website]. Haddii aad qabto su'aalo ah ama walaac, fadlan la xiriir Isku-duwaha U Dhanaashaha Jinsi ahaaneed ee Dugsiyada: 
[MAGAC, CIWAAN, XIRIIR]

Wixii walaac ah ee ku saabsan takoorka ama dhibaataynta takoorka ee ku salaysan aqoonsiga jinsiga ama qeexitaanka jinsiga, fadlan ka eeg macluumaadka kor ku xusan boga ##.

Dugsigeennu waxaa ka go'an taageeridda ardayda iyo u hoggaansanaanta sharciga gobolka
Ardaydu waxay xaq u leeyihiin inay wax ku bartaan dugsiyada u hoggaansan sharciga gobolka oo ilaaliya xuquuqdooda. Ku xadgudubka ula kac ah ee sharciga wuxuu dhacaa marka hoggaamiyaha degmada dugsiga ama xubin ka tirsan guddiga dugsigu uu sameeyo wax—ama uu ku guuldareysto inuu sameeyo wax—taas ay ogaayeen, ama ay ahayd inay si macquul ah u ogaadaan, in arrintaasi ay jabinayso sharciga gobolka. Sida hoos yimada Sharciga Golaha Wakiillada ee La Ansixiyey (Engrossed Substitute House Bill, ESHB) 1296, Xafiiska Kormeeraha Guud ee Waxbarashada Dadweynaha (OSPI) ayaa mas’uul ka ah baaritaanka cabashooyinka la xiriira ku xadgudubka ula kaca ah ee sharciga iyo ka shaqaynta helitaanka xalal caddaalad leh.

Sharciyadan waxaa ku jira shuruudo la xiriira:
· Xuquuqda madaniga ah iyo ka hortagga takoorka (RCWs 28A.640 iyo 28A.642)
· Dhibaatayn, cabsi-gelin, ama cagajuglayn (RCW 28A.600.477)
· Shuruudaha manhajka iyo siyaasadaha la xiriira agabyada waxbarashada (RCWs 28A.150.230, 28A.300.475, 28A.320.170, 28A.320.230, and 28A.320.235)
· Isticmaalka xakamaynta ama go'doominta (RCW 28A.600.485)
· Anshaxa ardayga (cutubka 28A.600 RCW)

Sidee u gudbin karaa cabasho ku saabsan ku xadgudub ula kac ah oo ka dhan ah sharciga gobolka?
Waa inaad marka hore isticmaashaa hanaanyada cabashada ee la heli karo si aad isugu daydo inaad ku xalliso walaacaaga. Tani waxay ka dhigan tahay in hanaanyada cabashada ee la heli karo ay ka bilaabmaan degmada dugsigaaga, xitaa haddii kormeeraha guud ee degmada dugsiga ama xubin ka tirsan guddiga dugsigu uu yahay qofka cabashadaadu khusayso. Shaqaalaha dugsiga looma oggola inay ka aargoostaan qofka ka gudbinaya cabasho rasmi ah. 
Haddii aysan jirin hanaanyo cabasho oo la heli karo, waa inaad booqataa bogga websaydka ee OSPI's si aad u hesho habraacyo kale oo cabasho oo OSPI ah ee ku yaal Sida Cabasho Loo Gudbiyo (How to File a Complaint), kadibna loo raaco hanaan kasta oo khuseeya. Haddii aysan jirin ama aad dhamaysay dhammaan hanaanyada kale, waa inaad u dirtaa ogeysiis qoraal ah kormeeraha degmada ugu yaraan 30 maalmood ka hor intaadan cabasho u gudbin OSPI. 
Cabashooyinka OSPI waa in lagu gudbiyaa 30 maalmood gudahood kadib go'aanka kama dambaysta ah ee hananka cabashada maxalliga ah, marka mid codsado. Cabashadu waa inay ahaataa mid qoraal ah oo ku jirtaa macluumaad ku filan oo lagu sharxayo walaaca jira iyo tallaabooyinka la qaaday ama kuwa aan la qaadin ee laga yaabo inay ka dhigan yihiin ku xadgudub ula kac ah oo sharciga ah. Waxaad cabashada ku diri kartaa OSPI adigoo adeegsanaya boosto, iimayl, ama adigoo gacanta ku geynaya. 

Marka OSPI ay hesho cabasho buuxisay shuruudaha baaritaanka, waxay bilaabi doontaa baaritaan rasmi ah. OSPI ayaa kuu soo diri doontaa ogeysiis qoraal ah oo ku saabsan eedeymaha hoos yimaada baaritanka. Marka baaritaanku dhammaado, OSPI ayaa idin soo saari doontaa adiga iyo dugsigaagaba natiijooyin qoraal ah. Natiijooyinkan waxay sheegi doonaan in ku xadgudubka sharcigu dhacay iyo in kale, waxaana laga yaabaa in dugsiga lagu amro inuu qaado tallaabooyin lagu saxayo arrintaas.
Yaa kale oo kaa caawin kara arrimaha la xiriira HIB, takooridda, ama walacyada ku xadgudubka ula kaca ah ee sharciga?
Xafiiska Kormeeraha Guud ee Waxbarashada Dadweynaha (OSPI)
Dhammaan warbixinnada waa in marka hore ay bilaabmaan heerka dugsiga ama degmada, xitaa haddii cabashadu ay khusayso dugsiga ama degmada dugsiga lafteeda. Shaqaalaha dugsiga ma aha inay ka aargoostaan ardayda ama qoysaska ayagoo sameynaya gudbinta cabasho rasmi ah.
 
OSPI waxay ka caawin kartaa ardayda, qoysaska, bulshada, iyo shaqaalaha dugsiyada su'aalaha la xiriira sharciga gobolka, hananka cabashada HIB, hananka cabashada ee takoorka iyo dhibaataynta galmada, iyo sidoo kale cabashooyinka la xiriira ku xadgudubka ula kaca ah ee sharciga gobolka sida hoos yimaada ESHB 1296.

Xarunta Badqabka Dugsiga OSPI (OSPI School Safety Center) (Su'aalaha ku saabsan dhibaataynta jir ahaaneed, cabsi gelinta, iyo cagujuglaynta)
· Websaydka: ospi.k12.wa.us/student-success/health-safety/school-safety-center
· Iimaylka: schoolsafety@k12.wa.us
· Talefoonka: 360-725-6068

Xafiiska Sinnaanta iyo Xuquuqda Madaniga ee OSPI (OSPI Equity and Civil Rights Office) (Su'aalaha ku saabsan takoorka iyo dhibaataynta galmo)
· Websaytka: ospi.k12.wa.us/policy-funding/equity-and-civil-rights 
· Iimaylka: equity@k12.wa.us
· Talefoonka: 360-725-6162

Xafiiska Arrimaha Sharciga ee OSPI (OSPI Office of Legal Affairs) (Wixii faahfaahin dheeraad ah oo ku saabsan hananka cabashada ee ku xadgudubka ula kaca ah ee sharciga)
· Websaydka: ospi.k12.wa.us/educator-support/educator-conduct/state-law-noncompliance-complaints
· Iimaylka: OLA@k12.wa.us 

Xafiiska Wakiilka Waxbarashada (Office of the Education Ombuds, OEO) ee Gudoomiyaha Washington State
Washington State Office of the Education Ombuds wuxuu la shaqeeyaa qoysaska, bulshada, iyo dugsiyada si ay uga caawiso xallinta dhibaatooyinka, si arday kasta uu si buuxda uga qaybqaato uguna horumaro dugsiyada dadweynaha ee K–12 ee gobolka Washington. OEO waxay bixisaa xalinta khilaafaadka aan rasmiga ahayn, hagida, fududeynta, iyo tababarka qoyska iyo ka qaybgalka bulshada iyo u doodista nidaamyada.
· Websaydka: www.oeo.wa.gov
· Iimaylka: oeoinfo@gov.wa.gov
· Talefoonka: 1-866-297-2597

U.S. Department of Education, Office for Civil Rights (OCR)
U.S. Department of Education, Office for Civil Rights (OCR) waxay xoojisaa sharciyada dawlada dhexe ee takoor la'aanta ee dugsiyada dadweynaha, oo ay kamid yihiin kuwa mamnuucaya takoorka ku salaysan jinsiga, isirka, midabka, wadanka u dhalasho, naafanimada, iyo da'da. Waaxda Waxbarashada Mareykanka, Xafiiska Xuquuqda Madaniga (Office for Civil Rights, OCR) sidoo kale waxay leedahay habka cabashada takoorka.
· Websaydka: www.ed.gov/
· Iimaylka: ocr@ed.gov
· Talefoonka: 800-421-3481


Dugsigeennu waxaa ka go'an ilaalinta badqabka inta lagu jiro hawlaha iyo munaasabadaha dugsiga
Washington State waxay doonaysaa in hawlaha iyo munaasabadaha dugsiga, sida tartamada ciyaaraha, bandhigyada, iyo hawlaha kale ee manhajka ka baxsan, si ay noqdaan kuwo ammaan u ah dhammaan dadka ka qaybqaata ama daawada.
Muxuu sharciga gobolku ka qabaa arrintan?
Sharciga Washington State wuxuu muddo dheer mamnuucayay cabsi-gelinta, cadaadiska, iyo hanjabaadaha rabshadaha ee ka dhaca munaasabadaha dugsiga. Hindise Sharciyeedka Golaha Senetarka ee La Ansixiyey (Engrossed Senate Bill, ESB) 5272 (Kaas oo dhaqan galaya sannadka 2026) ayaa ka dhigaya ilaalintaas mid xooggan. Hadda, sharcigu wuxuu sidoo kale u adeegaa saraakiisha iyo mutadawiciinta ka qaybqaata hawlaha ciyaaraha ee manhajka ka baxsan, wuxuuna dejiyey cawaaqib cusub oo lagu mutaysan karo jabinta sharciga. Wixii aan ardayda ahayn, haddii lagu helo dambi, waxaa laga mamnuuci karaa ka qaybgalka hawlaha dugsiga muddo gaadhaysa 18 bilood, waxa u mutaysan karaa ganaax, ama waxaa lagu xukumi karaa xabsi aan ka badnayn 6 bilood. Wixii ardayda khuseeya, cawaaqibaha kale ee dhinaca dugsiga ah, oo ay ku jirto ka saarista dugsiga, ayaa sidoo kale lagu dabaqi karaa sharciga hoos yimada RCW 28A.600.015.
Sidee ayay tani uga duwan tahay HIB?
Tani way ka duwan tahay siyaasadda HIB ee dugsigeenna, kaas oo wax ka qabata hab-dhaqanka ka dhex dhaca ardayda iyada oo loo marayo hanaanka dugsiga. ESB 5272 waxay khusaysaa dad badan iyo xaalado badan, waxaana lagu dhaqangeliyaa iyada oo loo marayo sharciga ciqaabta iyo habraacyada anshaxa ee dugsiga halkii laga adeegsan lahaa hanaanka HIB ee dugsiga.
Shuruudaha ku xusan qaybtan waa kuwo ka ballaaran. Waxay khuseeyaan qof kasta oo ka qaybqaata hawlaha dugsiga—ardayda, waalidiinta, iyo xubnaha bulshada si isku mid ah—waxayna daboolayaan hab-dhaqanka lagula kaco dhammaan dadka ku lugta leh, ee aan ku koobnayn ardayda oo keliya. Qaybtan iyo qaybta HIB way is kaashadaan, balse waxay daboolaan xaalado kala duwan.
Maxaan sameeyaa haddii aan la kulmo ama aan arko habdhaqankaan? 
· Wac 911 haddii ay jirto walaac degdeg ah oo ku saabsan badqabka
· Ku wargeli tababare, kormeeraha munaasabadda, maamulaha dugsiga, ama qof kale oo qangaar ah aad ku kalsoon tahay sida ugu dhakhsaha badan ee suurtogalka ah. Waxay kugu xiri karaan taageerada ku habboon waxayna hubin karaan in tallaabooyinka saxda ah la qaado
· Haddii arday uu ahaa bartilmaameedka dabeecaddan, waxaad sido kale awooddo kartaa inaad soo gudbiso warbixin sida waafaqsan siyaasadda HIB ee dugsigeenna—ka eeg qaybta HIB ee buug-yaraha wixii macluumaad dheeri ah
Yaan la xiriiri karaa haddii aan qabo su’aalo?
Wixii su’aalo ah oo ku saabsan badqabka munaasabadaha dugsiga, la xiriir maamulaha dugsigaaga ama [District contact info].
Wixii su’aalo oo ku saabsan oo anshaxa ardayda dhaxdooda ayaa sidoo kale noqon karto HIB, la xiriir Sarkaalka U hoggaansanaanta HIB: [District HIB Name and contact info].

